ମେଟ୍ରୋ ଟିଭି ବ୍ୟୁରୋ, ୨୬/୧୧ଃ ଭୁବନେଶ୍ବର ଏୟାରଫିଲ୍ଡ ଥାନା ଅଞ୍ଚଳର ବହୁ ଚର୍ଚ୍ଚିତ ପ୍ରିୟଙ୍କା ପ୍ରିୟଦର୍ଶିନୀ ସାହୁ ହତ୍ୟା ମାମଲାରେ ଚାର୍ଜସିଟ୍ ଦାଖଲ । ୩୫୦ ପୃଷ୍ଠାର ଚାର୍ଜସିଟ ଦାଖଲ କରିଛି କମିଶନରେଟ୍ ପୋଲିସ । ଭୁବନେଶ୍ବର ଏସଡିଜେଏମ୍ କୋର୍ଟରେ ପ୍ରେମିକ ଜଗନ୍ନାଥ ନାଁରେ ପ୍ରାଥମିକ ଚାର୍ଜସିଟ୍ ଦାଖଲ କରିଛି ପୋଲିସ । ଚାର୍ଜସିଟ୍ ରେ ୫୧ ଜଣଙ୍କୁ ସାକ୍ଷୀ କରିଛି କମିଶନରେଟ୍ ପୋଲିସ । ୩୫୦ ପୃଷ୍ଠାର ଚାର୍ଜସିଟରେ ପ୍ରେମିକ ଜଗନ୍ନାଥ ପ୍ରଧାନ ଏକମାତ୍ର ଅଭିଯୁକ୍ତ ।
ସେ ପ୍ରିୟଙ୍କାଙ୍କୁ କାହିଁକି ମାରିଲେ, ସେନେଇ ସେ ଫେସବୁକ୍ରେ ଉଳ୍ଲେଖ କରିଛନ୍ତି । ଫେସବୁକ୍ ଓ ହ୍ବାଟସଆପ୍ରେ ଥିବା ସମସ୍ତ ଲେଖାକୁ ନେଇ ସାଇବର ଏକ୍ସପର୍ଟଙ୍କ ଜରିଆରେ ପ୍ରମାଣ ଯୋଗାଡ କରିଛି ପୋଲିସ୍ । ହତ୍ୟାରେ ବ୍ୟବହୃତ ହୋଇଥିବା ୨ଟି ଛୁରୀ, ସାଇଣ୍ଟିଫିକ୍ ଓ ଶବ ବ୍ୟବଚ୍ଛେଦ ରିପୋର୍ଟ ସହିତ ପାରିପାର୍ଶ୍ୱିକ ତଥ୍ୟ ଓ ସାକ୍ଷୀଙ୍କ ବୟାନ ରହିଛି ।
